Almannaverkið søkir eftir einum kveikjandi starvsfólki, sum við stórum ágrýtni og fyrisitingarligum hegni skal virka fyri, at borgarar við sálarligum, kropsligum og sosialum avbjóðingum fáa eina tænastu við atliti at at liva so sjálvstøðugt og virkið sum møguligt. Um starvið Talan er um eitt starv fulla tíð, við møguleika fyri niðursettari tíð, at byrja skjótast gjørligt. Arbeiðsstaðurin er í Havn, og arbeitt verður gerandisdagar í dagtímunum. Arbeiðsuppgávur Fremsta uppgávan er at stuðla undir í tilgongdini at tilluta borgarum trivnaðartænastur–í dagligari talu nevnt visitator. Undir til tíðir stórum trýsti skalt tú virka fyri at finna loysnir, so borgarin verður hjálptur innan fyri karmarnar á stovninum. Starvið inniber skiftandi uppgávur frá at hava samrøður við umsøkjara og ofta eisini avvarðandi til m. a. at gera skrivlig tilmæli og skipa fyri og luttaka í tvørfakligum fundum. Tað er ein treyt, at tú hevur drúgvar viðkomandi arbeiðsroyndir, hevur drúgvar fyrisitingarligar royndir og góðan kunnleika til tey øki, ið Almannaverkið arbeiðir við. Tú skal vera væl fyri fakliga og duga væl at orða teg í skrift og talu. Væntanir Vit leita eftir umsøkjara, sum hevur áhuga fyri einstøku borgarunum og avbjóðingum teirra. Sum sjálvstøðugt megnar at arbeiða konstruktivt í kompleksum málum, har møguleikin at veita væl grundaða hjálp kann verða avmarkaður. Tað er neyðugt at hava sterkar samstarvseginleikar við egnar starvsfelagar, aðrar fakbólkar, borgarar og avvarðandi. Setanar- og lønarviðurskifti Setanarøkið er Almannaverkið við tænastu í løtuni í Viðskiftadeplinum í deildini Avgerðarskrivstovan. Tann, ið settur verður, má tola broytingar í starvinum, og at hetta kann verða umskipað til eisini at fevna um aðrar uppgávur. Lønin er sambært sáttmála millum Fíggjarmálaráðið og Starvsfelagið, Felagið Føroyskir Sjúkrarøktarfrøðingar, Føroya Pedagogfelag, Ergoterapeutfelagið ella Fysioterapeutfelag Føroya. Umsókn Tú søkir starvið við at klikkja á tann grøna knøttin "Søk starvið". Freist Umsóknir, avrit av prógvi, viðmæli o. a. skulu vera Almannaverkinum í hendi í seinasta lagi 24.01. 2022 kl. 23.00. Nærri upplýsingar um starvið fáast við at venda sær til Mariu N. Garðsá á telefon 297031. Um Avgerðarskrivstovuna Avgerðarskrivstovan er ein tvørdeild, sum er partur av málsviðgerð, sum eisini fer fram á øðrum deildum og deplum í Almannaverkinum. Avgerðarskrivstovan skal millum annað góðskutryggja avgerðir um fyritíðarpensjón, arbeiðsbúgving og visitering til Trivnaðardepilin og skal undir hesum tryggja, at málsviðgerðin er í samsvari við galdandi lóggávu og livir upp til sosialfakligar og fyrisitingarligar meginreglur. Avgerðarskrivstovan viðger umsóknir hjá borgarum, sum hava tørv á trivnaðartænastum sum stuðul, búpláss, umlætting, virkistilboð o. a. Í Avgerðarskrivstovuni starvast átta fólk. _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ Almannaverkið strembar eftir at gera mun við bestu og mest framkomnu sosialu tænastunum til Føroya fólk á øllum virkisøkjum stovnsins. Almannaverkið umsitur fyri meira enn 1,7 milliard krónur á løgtingslógini fyri 2021 og til samans starvast meira enn 1100 fólk í Almannaverkinum. Leiðslan í Almannaverkinum er skipað við stjóra, fíggjarstjóra og fýra depilsstjórum. Hvørt ár gera vit 240.000 peningaflytingar og taka 15.000 avgerðir. Hagtøl-Farspor við hagtølum hjálpa heimasíðueigarum at skilja, hvussu vitjandi samvirka við heimasíður við at savna og geva dulnevndar upplýsingar. Marknaðarførsla-Farspor við marknaðarførslu verða brúkt til at fylgja slóðini hjá vitjandi tvørtur um heimasíður. Endamálið er at vísa lýsingar, sum eru viðkomandi fyri einstaka brúkaran og harvið virðismiklari fyri útgevarar og triðjaparts lýsarar.